แบงก์เงินล้นตุ่มแห่ชิงดำปล่อยกู้โรงจำนำ400ล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — โรงรับจำนำรัฐเปิดประมูลเงิน 400 ล้าน ตุนเงินขยายงานรับจำนำโต 15% ปลายเดือนนี้รู้ผล 
นายนิธิศ มนูญพร ผู้อำนวยการสำนักงานสถานธนานุเคราะห์ (โรงรับจำนำของรัฐ) เปิดเผยว่า ได้เปิดให้ธนาคารพาณิชย์เข้ามาประมูลการให้เงินกู้ 400 ล้านบาท เมื่อสัปดาห์ที่ผ่านมา เพื่อรองรับการขยายการบริการรับจำนำ ซึ่งกำหนดเปิดซองสิ้นเดือนนี้ โดยมีธนาคารพาณิชย์หลายแห่งได้เสนอตัวเข้าร่วมประมูลปล่อยกู้ครั้งนี้ 
ทั้งนี้ เงื่อนไขคือระยะเวลากู้ 1011 ปี ปลอดเงินต้น 2 ปีแรก กำหนดอัตราดอกเบี้ยเงินฝากเฉลี่ย 5 ธนาคารขนาดใหญ่บวกส่วนต่างเล็กน้อย ซึ่งคาดว่าจะได้อัตราดอกเบี้ยในอัตราที่ต่ำ เนื่องจากในช่วงนี้ธนาคารพาณิชย์มีสภาพคล่องเหลือจำนวนมาก 
สำหรับเงินกู้ 400 ล้านบาทของสถานธนานุเคราะห์นี้ กระทรวงการคลังจะไม่ค้ำประกัน 
ผลการดำเนินงานในช่วง 5 เดือนที่ผ่านมา รวมทั้งในช่วงเกิดเหตุการณ์ชุมนุมทางการเมือง พบว่ามียอดมาใช้บริการเพิ่มขึ้น 1015% เนื่องจากเป็นช่วงการเปิดเทอม รวมทั้งอาจจะเป็นกลุ่มลูกค้ารายย่อยที่ต้องการเงินไปหมุนเวียนทำธุรกิจ ในขณะเดียวกันหลังจากที่ได้มีการขยายวงเงินการรับจำนำจาก 6 หมื่นบาท เป็น 1 แสนบาท รวมถึงแนวโน้มราคาทองคำเพิ่มขึ้น ส่งผลให้ยอดมูลค่าเพิ่ม 1015% โดยยอดสต๊อกการรับจำนำเพิ่มขึ้นจาก 4,000 ล้านบาท เป็น 4,600 ล้านบาท